   لاهور (ويب ڊيسڪ) پاڪستان جي ناليواري اسپورٽس اينڪر زينب عباس شاديءَ جي ٻنڌڻ ۾ ٻڌجي وئي. نيب عباس جي نڪاح جي تقريب لاهور ۾ ٿي، جنهن جون تصويرون سوشل ميڊيا تي وائرل ٿي رهيون آهن ۽ مداح زينب عباس جي ڪنوار جي روپ ۾ تعريفون ڪري رهيا آهن. زينب عباس نڪاح ۾ سونهري رنگ جو عروسي جوڙو پاتو، جنهن ۾ هوءَ سادي ۽ وڻندڙ نظر اچي رهي آهي، جڏهن ته هن پنهنجي لباس تي نازڪ روايتي جيولري جي چونڊ ڪئي. اسپورٽس جرنلسٽ پنهنجي انسٽاگرام اڪائونٽ تي پڻ شادي جون تصويرون جاري ڪيون آهن ۽ مداحن سان پنهنجي جوڙي کان ويندي ميڪ اپ تائين جا سمورا تفصيل به شيئر ڪيا آهن. زينب عباس نڪاح جي موقعي تي پنهنجي ماءُ جي روايتي جيولري پاتي، جنهن ۾ هوءَ ڏاڍي خوبصورت نظر آئي.